Document ID: 32005R0905

KOMISSION ASETUS (EY) N:o 905/2005,
annettu 16 päivänä kesäkuuta 2005,
puuvillan, josta siemeniä ei ole poistettu, markkinointivuoden 2004/2005 tosiasiallisen tuotannon ja siitä seuraavan kohdehinnan alennuksen vahvistamisesta
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon Kreikan liittymisasiakirjan ja erityisesti puuvillaa koskevan pöytäkirjan nro 4 (1),
ottaa huomioon puuvillan tuotantotuesta 22 päivänä toukokuuta 2001 annetun neuvoston asetuksen (EY) N:o 1051/2001 (2) ja erityisesti sen 19 artiklan 2 kohdan kolmannen luetelmakohdan,
sekä katsoo seuraavaa:
(1)
Puuvillan tukijärjestelmän soveltamista koskevista yksityiskohtaisista säännöistä 2 päivänä elokuuta 2001 annetun komission asetuksen (EY) N:o 1591/2001 (3) 16 artiklan 3 kohdan ensimmäisessä alakohdassa säädetään, että kuluvan markkinointivuoden tosiasiallinen tuotanto ja asetuksen (EY) N:o 1051/2001 7 artiklassa tarkoitettu kohdehinnan alennus määritetään ennen kyseisen markkinointivuoden 15 päivää kesäkuuta.
(2)
Asetuksen (EY) N:o 1591/2001 16 artiklan 3 kohdan toisessa alakohdassa täsmennetään edellytykset, joita on noudatettava, jotta puuvilla, josta siemeniä ei ole poistettu, voitaisiin merkitä kirjanpitoon tosiasiallisena tuotantona.
(3)
Ottaen huomioon kuitutuotoksen muodostaman laatuperusteen Kreikan viranomaiset ilmoittivat tukikelpoiseksi 1 135 534 tonnia puuvillaa, josta siemeniä ei ole poistettu.
(4)
Kreikan viranomaisten toimittamien tietojen mukaan 34 142 tonnin määrä puuvillaa, josta siemeniä ei ole poistettu ja jota Kreikan viranomaiset eivät olleet 15 päivänä toukokuuta 2005 ilmoittaneet tukikelpoiseksi, koostuu 6 172 puuvillatonnista, joka on tuotettu 2 364,9 hehtaarilla, joita ei ole ilmoitettu asetuksen (EY) N:o 1591/2001 9 artiklan mukaisesti, 22 746 puuvillatonnista, joka ei ole asetuksen (EY) N:o 1051/2001 17 artiklan 3 kohdan mukaisesti annetun pinta-alarajoituksia koskevan kansallisen lainsäädännön mukainen, 3 580 puuvillatonnista, joka ei ole mainitun asetuksen 15 artiklan 1 kohdan mukaista virheetöntä, kunnollista ja myyntikelpoista laatua sekä 1 644 puuvillatonnista, joka on saatu 2 040 hehtaarilta, joiden osalta kyseisille tuottajille on myönnetty taloudellisia korvauksia luonnonoloista aiheutuneiden vahinkojen vuoksi.
(5)
Ei ole perusteltua jättää tuotannon ulkopuolelle 1 644 tonnin suuruista puuvillan, josta siemeniä ei ole poistettu, tosiasiallista tuotantoa. Kyseessä on määrä, joka on peräisin asetuksen (EY) N:o 1591/2001 9 artiklan mukaisesti ilmoitetuilta lohkoilta, ja määrä on tosiasiallisesti toimitettu siementenpoistoyrityksille. Vaikka puuvillan, josta siemeniä ei ole poistettu, sato on tonneina mitattuna ollut erittäin huono vahingoista kärsineillä lohkoilla, se on kuitenkin tärkeä osoitus siitä, että lohkoilla on kuitenkin ollut tuotantoa. Kyseinen määrä täyttää näin ollen asetuksen (EY) N:o 1591/2001 16 artiklan 3 kohdan toisessa alakohdassa säädetyt perusteet ja on tästä syystä lisättävä 1 135 534 tonnin määrään.
(6)
Puuvillan, josta siemeniä ei ole poistettu, markkinointivuoden 2004/2005 tosiasialliseksi tuotannoksi Kreikassa on näin ollen katsottava 1 137 229 tonnia.
(7)
Ottaen huomioon kuitutuotoksen muodostaman laatuperusteen Espanjan viranomaiset ilmoittivat tukikelpoiseksi 368 084 tonnia puuvillaa, josta siemeniä ei ole poistettu.
(8)
Espanjan viranomaisten toimittamien tietojen mukaan 1 638 tonnin määrä puuvillaa, josta siemeniä ei ole poistettu ja jota Espanjan viranomaiset eivät olleet 15 päivänä toukokuuta 2005 ilmoittaneet tukikelpoiseksi, koostuu 1 612 puuvillatonnista, joka ei ole asetuksen (EY) N:o 1051/2001 17 artiklan 3 kohdan mukaisesti annetun pinta-alarajoituksia koskevan kansallisen lainsäädännön mukainen, 6 puuvillatonnista, joka ei ole mainitun asetuksen 15 artiklan 1 kohdan mukaista virheetöntä, kunnollista ja myyntikelpoista laatua, ja 7 puuvillatonnista, jota ei ole ilmoitettu asetuksen (EY) N:o 1591/2001 9 artiklan mukaisesti, sekä 13 puuvillatonnista, jonka osalta ei ole noudatettu asetuksen (EY) N:o 1051/2001 11 artiklassa tarkoitettuja sopimusta koskevia sääntöjä.
(9)
Sopimuksia koskevien sääntöjen noudattamatta jättäminen ei ole riittävä peruste sulkea tosiasiallisen tuotannon ulkopuolelle 13:a tonnia puuvillaa, josta siemeniä ei ole poistettu. Kyseinen määrä täyttää lisäksi asetuksen (EY) N:o 1591/2001 16 artiklan 3 kohdan toisessa alakohdassa säädetyt perusteet ja on tästä syystä lisättävä 368 084 tonnin määrään.
(10)
Kuitutuotoksen muodostama laatuperuste huomioon ottaen puuvillan, josta siemeniä ei ole poistettu, markkinointivuoden 2004/2005 tosiasialliseksi tuotannoksi Espanjassa on näin ollen katsottava 368 097 tonnia.
(11)
Ottaen huomioon kuitutuotoksen muodostaman laatuperusteen Espanjan viranomaiset ilmoittivat tukikelpoiseksi 982 tonnia Portugalin kylvöaloilla tuotettua puuvillaa, josta siemeniä ei ole poistettu. Kyseinen määrä täyttää asetuksen (EY) N:o 1591/2001 16 artiklan 3 kohdan toisessa alakohdassa säädetyt perusteet, ja sitä on tästä syystä pidettävä markkinointivuoden 2004/2005 puuvillan, josta siemeniä ei ole poistettu, tosiasiallisena tuotantona Portugalissa.
(12)
Asetuksen (EY) N:o 1051/2001 7 artiklan 2 kohdassa säädetään, että jos tosiasiallisen tuotannon yhteismäärä Espanjassa ja Kreikassa ylittää 1 031 000 tonnia, mainitun asetuksen 3 artiklan 1 kohdassa tarkoitettua kohdehintaa alennetaan jokaisessa jäsenvaltiossa, jossa tosiasiallinen tuotanto ylittää taatun kansallisen määrän.
(13)
Jos Espanjan ja Kreikan tosiasiallinen tuotanto 1 031 000 tonnilla vähennettynä on lisäksi yhteensä yli 469 000 tonnia, kohdehinnan alennuksena käytettävää 50:tä prosenttia korotetaan asteittain asetuksen (EY) N:o 1051/2001 7 artiklan 4 kohdan toisessa alakohdassa vahvistettujen sääntöjen mukaisesti.
(14)
Markkinointivuonna 2004/2005 taattu kansallinen määrä ylittyy sekä Espanjassa että Kreikassa. Espanjassa tosiasiallinen tuotanto on toisessa tuotantoerässä 4 830 tonnia 113 000 tonnilla korotetun taatun kansallisen määrän yläpuolella. Näin ollen kohdehinnan alennus on Espanjassa 54 prosenttia. Kreikassa tosiasiallinen tuotanto on 356 000 tonnilla korotetun taatun kansallisen määrän alapuolella. Sen vuoksi kohdehinnan alennus on Kreikassa 50 prosenttia.
(15)
Tässä asetuksessa säädetyt toimenpiteet ovat luonnonkuitujen hallintokomitean lausunnon mukaiset,
ON ANTANUT TÄMÄN ASETUKSEN:
1 artikla
1. Puuvillan, josta siemeniä ei ole poistettu, markkinointivuoden 2004/2005 tosiasialliseksi tuotannoksi vahvistetaan
-
1 137 229 tonnia Kreikassa,
-
368 097 tonnia Espanjassa,
-
982 tonnia Portugalissa.
2. Markkinointivuoden 2004/2005 kohdehinnasta vähennettäväksi määräksi vahvistetaan
-
Kreikassa 24,130 euroa/100 kg puuvillaa, josta siemeniä ei ole poistettu,
-
Espanjassa 27,425 euroa/100 kg puuvillaa, josta siemeniä ei ole poistettu,
-
Portugalissa 0 euroa/100 kg puuvillaa, josta siemeniä ei ole poistettu.
2 artikla
Tämä asetus tulee voimaan seuraavana päivänä sen jälkeen, kun se on julkaistu Euroopan unionin virallisessa lehdessä.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 16 päivänä kesäkuuta 2005.

Labels: 2
18
17
19